Близкоизточният конфликт – нови измерения на стари проблеми.

Любомир Кръстев

 В края на XIX в. араби и евреи влизат в пряк контакт. Има случаи на насилие и конфликт, но има и опити за сътрудничество между двете общности. Тематичният курс има за цел да запознае учителите с един от най-сложните и продължителни конфликти в човешката история, който за разлика от други исторически проблеми е актуален, действащ и с неизвестна развръзка.

 На практика в Близкоизточния конфликт съществуват три нива на противопоставяне. Първото е най-общо. То се базира на конфликта между араби и ционисти. Второто ниво се ограничава до определени политически представители в Арабския свят и Израел. Третото ниво се свежда конкретно до конфликта между палестинците и евреите. Трите нива на конфликт са свързани взаимно, а освен това в Близкоизточния конфликт влияние оказват и странични фактори. Това са държавите със засилен интерес в региона като САЩ, Русия, Турция, Великобритания, Франция. Освен че тази проблематика би обогатила компетенциите на учителите, познанията върху Близкоизточния конфликт ще послужат и за по-задълбоченото разбиране на проблеми от актуалната международна политика, неразделна част от която е конфликтът между араби и евреи през последните десетилетия.